Сезона је стартовала у марту, на Великој награди Аустралије на којој је побиједио Валтери Ботас који је стартовао са другог мјеста. Ботас је преузео вођство у првом кругу и побиједио је 20 секунди испред сувозача, Луиса Хамилтона, који је завршио секунду испред Макса Верстапена. Треће мјесто Верстапена био је први подијум за неки тим који користи агрегате Хонде након више од десет година; последњи подијум за Хонду остварио је Рубенс Барикело на Великој награди Велике Британије 2008.